cyanic-selkie/wikianc huggingface dataset:
Ferdinand Alexander Porsche
Ferdinand Alexander Porsche (født 11. desember 1935 i Stuttgart, død 5. april 2012 i Salzburg), også kalt «Butzi», var en tysk bildesigner, og sønn av bilprodusenten Porsches grunnlegger Ferry Porsche, og barnebarn av Ferdinand Porsche, som designet den opprinnelige VW Boble. Ferdinand Alexander Porsche sto bak designet på den opprinnelige Porsche 911.
Oppvekst og karriere
Butzi var Ferry Porsches førstefødte, og da både far og bestevar var involvert i utvikling og produksjon av biler ble også han raskt interessert. Bilenes utseende og design fenget ham mer enn teknikken, og han startet med studier av industridesign i Ulm. Han ble raskt kastet ut av skolen fordi man tvilte på hans talenter, og i 1957 startet han som lærling i Porsches designavdeling, under designsjef Erwin Komenda.
Design for Porsche
Det var tradisjon at et medlem av Porsche-familien deltok aktivt i utviklingen av hver ny bilmodell, og dermed var det Butzi som sto for store deler av designet på selskapets nye sportsmodell, 911. Ferry Porsche ønsket at etterfølgeren til 356 skulle ha større plass og bedre komfort, og Butzis første forslag ble godt mottatt. Komenda var lite samarbeidsvillig, og gjorde flere endringer på egen hånd. Ferry hadde bestemt både akselavstand, motoreffekt og understellsdetaljer, men Komenda nektet å samarbeide, og Ferry tok med seg Butzis opprinnelige tegninger til karosserifabrikken Reutter, som holdt til på den andre siden av gaten. Reutter fintegnet designet, og gav dermed form til den aller første 901, som var modellens navn helt frem til lansering, da det viste seg at Peugeot hadde rettighetene til tresifrede modellbetegnelser med tallet 0 i midten.
Butzi formgav også en annen viktig modell, Porsche 904, som han senere har sagt var hans favorittprosjekt. Karosseriet ble fremstilt av glassfiber hos flyprodusenten Heinkel, og bilen skulle godkjennes for homologering slik at den kunne delta i årets racingsesong. Dette gjorde at utviklingen av modellen var under et ekstremt tidspress, og Butzi likte designet på 904 best nettopp på grunn av dette – fordi ingen hadde tid til å kreve eller be om endringer er dette den modellen som ligger nærmest opp til hans originale tegninger.
Industridesign
Tidlig på 1970-tallet bestemte Porsche-familien seg for ikke lenger å være involvert i bilfabrikkens daglige drift. Butzi startet sitt eget industridesignselskap, Porsche Design, først i Stuttgart, men flyttet det senere til Zell am See i Østerrike. Selskapets første produkt var et armbåndsur produsert av den sveitsiske klokkeprodusenten Orfina. Uret ble lansert i 1973, og skilte seg fra andre armbåndsur ved å være utformet i mattsort stål. Klokken var ment som tilbehør til Porsche-sjåfører, og ble solgt gjennom Porsches forhandlernettverk. Da mange kunder ønsket seg et tradisjonelt utseende ur ble en utgave i rustfritt stål lansert.
I 1978 ble det inngått et samarbeid med den sveitsiske klokkeprodusenten International Watch Company om utviklingen av et armbåndsur med innebygget kompass, et såkalt «Kompassuhr». Urverket ble plassert i en hengslet kasse som kunne vippes ut, slik at kompasset kom til syne. Uret ble først fremstilt i aluminium, mens senere utgaver var i titan. IWC og Porsche Design var blant de første som utnyttet titan i armbåndsur, ved introduksjonen av Titan Cronograph, som ble lansert i 1980. Dette var det første uret som var fremstilt i titan, og IWC brukte store ressurser på å utvikle produksjonsprosesser som tok hensyn til metallets egenskaper.
Porsche Design har brukt en rekke andre uvanlige materialer i armbåndsur, og spesielt det sjeldne Chrono II, også produsert av IWC, beviser dette. Her er selve urkassen fremstilt i aluminium, mens urets rem ble fremstilt i glassfiber.
Det tidligere privateide Porsche Design eies i dag av Ferdinand Alexander Porsche (rundt 13%) sammen med familieselskapet ''Dr.-Ing. hc F. Porsche AG'' (rundt 87%). F. A. Porsche pensjonerte seg i 2005 grunnet dårlig helse.
Viggo Sandvik
Viggo Sandvik (født 17. april 1951) er en musiker fra Hunndalen, Gjøvik. Han var vokalist i Vazelina Bilopphøggers fra 1981 til 2006.
Howards
Viggo Sandvik (Hansen) var på 1970-tallet med som trompetist i gruppa Howards, sammen med bl.a. Maj Britt Andersen. Viggo medvirket på én Howards-LP: "La oss leve livet her" – Euronett Norsk AS – 1974 – Nett 518.
Bruno
Viggo Sandvik var også med i gruppa Bruno, som aldri ga ut noen plate, men var med i TV-programmet "Blanda drops" 6. februar 1973. Gruppa hadde denne besetningen: Maj Britt Andersen (vokal), Carl Erik Hedløv (gitar), Sveinung Hovensjø (bass), Kjell Reidar Hellum (trommer), Viggo Sandvik Hansen (trompet), Torbjørn Sunde (trombone), Morten Wentzel (orgel og fløyte), og Johannes Dotseth (sax). Som en kuriositet: Bruno var navnet på hunden til trommeslager Hellum.
Vazelina Bilopphøggers
Viggo Sandvik var vokalist i Vazelina fra 1981 til 2006. Med Vazelina ga han ut 15 plater. I tiden med Vazelina ga Sandvik også ut to soloalbum. Han sluttet for «å gjøre noe annet». Siden er det kjent at årsaken var tinnitus, en plagsom pipelyd i ørene som etter flere år gjorde det umulig å fortsette som sanger.
Vazelina Bilopphøggers' diskografi
Gerald Andrus kraftverk
Gerald Andrus kraftverk er et varmekraftverk i Washington County i Mississippi, USA. Anlegget har en installert produksjonskapasitet på 750 MW, fordelt på 2 turbiner. Operatør er energiselskapet Entergy Mississippi Inc.
Kraftverket stod ferdig utbygd i 1967, med senere utvidelse i 1971. Brenselkilden er naturgass, og fyringsolje.
Håvard Homstvedt
Håvard Homstvedt (født 14. januar 1976) er en norsk kunstner. Homstvedt har vært omtalt av «Art Review» som en av 25 kommende kunstnere.
Homstvedt bor og arbeider i New York og Oslo. Han har en mastergrad fra Yale University, en bachelorgrad fra Rhode Island School of Design og International Baccalaureate Diploma fra Berg videregående skole.
MacRobertson Air Race
MacRobertson Trophy Air Race foregikk i oktober 1934 som en del av feiringen av Melbournes hundreårsjubileum. Forslaget om løpet kom fra Melbournes borgermester og premien på $75,000 ble satt opp av Sir Macpherson Robertson, en velstående australsk sjokoladefabrikant på betingelse av at løpet skulle bære hans navn og løpet skulle organiseres så trygt og sikkert som mulig.
Løpet ble organisert av den britiske aeroklubben og skulle gå fra RAFs base i Mildenhall i East Anglia til Melbourne, hvor det skulle landes på en veddeløpsbane. Distansen var omtrent 18 185 km. Det var lagt inn fem pålagte stopp underveis i Bagdad, Allahabad, Singapore, Darwin og Charleville i Queensland, ut over det kunne de deltagende velge sin egen rute, men det var lagt inn 22 vagfrie stopp hvor det var tilgang til drivstoff og olje som var forsynt av Shell and Stanavo. Arrangørene hadde anmodet land langs ruten om å utbedre fasilitetene på disse valgfrie stedene.
Det var premier for det absolutt raskeste, og det var premie for beste ytelse etter en handikapberegning for fly som fullførte innen 16 dager. Starten var satt til morgenen (6:30),20. oktober 1934. Da var det opprinnelige antall deltagende fly blitt redusert fra over 60 til 20, inklusive tre spesialbygde de Havilland DH.88 Comet racers. Det var to av den nye generasjons hel-metall amerikanske passasjerfly samt en blanding av tidligere hastighetsfly, lette transportfly og gamle bombefly.
Kanskje mer av betydning for den fremtidige luftfart var vinnerne av andre og tredjeplassen; med KLM Douglas DC-2 Uiver som vant knepent over Roscoe Turner's Boeing 247-D, begge fullførte mindre enn en dag etter vinneren
Løpet ble gjennomført uten fatale hendelser, men var ikke uten dramatikk. KLMs DC-2 Uiver som måtte forta en nødlanding på en veddeløpsbane i Albury, New South Wales ble sittende helt fast i på den sølete banen fikk assistanse. Hele landsbyens befolkning møtte opp og fikk trukket flyet over på fastere underlag.
Det var store tidsforskjeller i mål. Mens raskeste fly gjennomførte på mindre enn tre dager kom sistemann i mål mer enn en måned senere.
Haiku
Haiku er en tradisjonell japansk poesiform. Et haikudikt består av 17 mora, en fonetisk betegnelse som vagt tilsvarer stavelser. Første linje har 5 mora, andre linje har 7 mora, og tredje linje har 5 mora.
Tradisjonelle haiku er ofte knyttet til naturen, og skal inneholde et kigo, som er det ordet i haiku som setter diktet inn i en spesiell årstid. Et haikudikt skal foregå i nåtid, og det skrives ikke på rim. Japanske haiku skrives på én linje, mens vestlige haiku som regel skrives over tre linjer.
Haiku fortsetter å være en meget populær diktform i Japan. Formen har også inspirert mange europeiske og amerikanske diktere opp gjennom litteraturhistorien, for eksempel Ezra Pound og den amerikanske beat-generasjonen, samt noen norske poeter.
Historie
Haiku er utviklet ut av en eldre diktform, waka, en diktform på 5 linjer med 31 mora, fordelt etter mønsteret 5-7-5-7-7. Betegnelsen haikai ble først brukt om et humoristisk waka, og senere om de tre første linjene i en humoristisk waka.
De første diktene på den tradisjonelle formen var ofte en hokku, et åpningsvers til et lengre dikt som ble kalt haikai. Først på 1890-tallet ble det vanlige med frittstående dikt med samme form som hokku, og disse ble kalt haiku. I dag brukes betegnelsene haiku og haikai om hverandre.
Clifton-upon-Dunsmore
Clifton-upon-Dunsmore (i dagligtale bare Clifton) er en landsby og et verdslig sogn i distriktet Rugby i grevskapet Warwickshire, England. Ved folketellingen i 2011 var det 1 304 innbyggere i landsbyen og sognet.
Geografi
Clifton markerer seg ved å være den landsby som ligger lengst øst i Warwickshire i hele regionen Vest-Midlands. Den ligger omkring halvannen kilometer øst for byen Rugby, og er i praksis en forstad til denne byen. Det var tidligere en jernbanestasjon i landsbyen, som betjente linjen mellom Rugby og Market Harborough som åpnet i 1864. Stasjonen ble nedlagt i 1953, og hele linjen i 1966.
Landsbyen ligger på en bakketopp, og Oxfordkanalen renner forbi ved foten av denne. Nord for landsbyen renner elven Avon.
Omkring halvannen km øst for Clifton ligger Dow Bridge, stedet hvor A5 (opprinnelig den romerske veien Watling Street) krysser Avon. På dette stedet møtes de tre grevskapene Warwickshire, Northamptonshire og Leicestershire.
Ellinor Prinz
Eileen Prince Eileen Prince Ellen Prins Tobias Snape och Eileen Prins
Alfa og omega
Alfa og Omega er den første (Α) og siste (Ω) bokstaven i det klassiske (joniske) greske alfabetet. Det er tilsvarende A og Z i det engelske alfabet, og A og Å i det norske.
Det er en vanlig metafor for «først og sist», «alt i alt» eller «det fundamentale», og fungerer som et evighetssymbol. Det er gjennom denne metaforen at bokstavene også har blitt et symbol for Jesus Kristus. Begrepet alfa og omega kommer fra den bibelske frasen «Jeg er Alfa og Omega», koiné gresk ἐγὼ τὸ Α καὶ τὸ Ω.
I Johannes' åpenbaring i Det nye testamente, møter Johannes Jesus igjennom en engel som sier hva som skal hende frem til dommens dag. Engelen sier:
Avbildninger av de to greske bokstavene alfa og omega blir brukt blant annet i kirkekunst på inventar, gjenstander og epitafier, i allegorier, dekorasjoner, segl og emblemer. Sammen eller hver for seg finnes de også i bumerker. En av de formene som oppstår når man setter disse sammen, har vært kalt et ave mariamonogram, men det vanlige ave mariamonogram har en sammensetning av A og M.
S.C.O.M./Dolla/Get It/Spraypaint & Ink Pens
S.C.O.M./Dolla/Get It/Spraypaint & Ink Pens er et album fra Fort Minor som bare ble gitt ut i USA. Albumet inneholder sanger fra We Major-albumet.
Liste over den Kongelige Norske Marines skip
Dette er en liste over skip som tilhører eller har tilhørt Sjøforsvaret. Fartøyene står i alfabetisk rekkefølge, under type og om de er i operativ bruk i dag, eller som tidligere fartøyer.
Kanonskonnerter
Flere typer og forskjellig konstruksjon. Marinen hadde standardtegninger, men disse ble ikke alltid fulgt – Herman Brunchorst i Bergen bygget blant annet en egen type.
Aleksej Urmanov
Aleksej Jevgenjevitsj Urmanov (russisk: Алексей Евгеньевич Урманов; født 17. november 1973 i Leningrad) er en russisk tidligere kunstløper som deltok i de olympiske vinterleker 1992 i Albertville og 1994 i Lillehammer.
Dmitrijev ble olympisk mester i kunstløp under vinter-OL 1994 i Lillehammer. Han vant konkurransen i single for menn, foran Elvis Stojko fra Canada og Philippe Candeloro fra Frankrike.
Haiku (operativsystem)
Prosjektet ble opprettet i 2001 etter at Be stoppet all utvikling av BeOS og solgte all kildekode og rettigheter til Palm. Den 14. september 2009 slapp prosjektet den første offisielle testutgaven av operativsystemet, versjon R1/Alpha 1.
Haiku het tidligere OpenBeOS, men byttet navn i 2004. Navnebyttet kom for å forhindre muligheten for søksmål fra Palm, som eier rettigheten til varemerket BeOS. Det nåværende navnet kommer fra de japanske poesiformen haiku. Navnet ble valgt etter en avstemning, noe av bakgrunnen for navnevalget var at nettleseren til BeOS presenterte feilmeldinger som haiku-dikt.
Saksa (Heim)
Fra toppen av Saksa er det utsikt til Aure, Tustna, Tingvoll, Sunndal, Surnadal og Kristiansund. Fjellet er stort og er godt synlig fra store deler av Nordmøre. På toppen finnes en av Nordmøres største varder (i omkrets), men den er ikke synlig fra andre fjell fordi den er så lav. Saksa ligger mellom Bøfjorden i Surnadal kommune og Innreitan i Halsa kommune. Oppstigningen fra Innreitan er enkel med god sti nesten hele veien. Det er også mange andre stier opp til toppen.
Kallset naturreservat ligger på vestsida av fjellet, som strekker seg fra Halsafjorden opp til toppen.
Attala gasskraftverk
Attala gasskraftverk er et varmekraftverk i Attala County i Mississippi, USA. Anlegget har en installert produksjonskapasitet på 492 MW, fordelt på 3 like store turbiner. Operatør er energiselskapet Entergy Mississippi Inc.
Kraftverket stod ferdig utbygd i 2001. Brenselkilden er naturgass.
Mercedes-Benz
Mercedes-Benz, vanligvis referert til som kun Mercedes og tidvis kun som Benz, er et tysk varemerke for luksusbiler, kommersielle kjøretøyer som lastebiler, motorsykler og busser som ble etablert i 1926. Mercedes-Benz AG (et datterselskap innenfor Mercedes-Benz Group ble etablert i 2019) har hovedkontor i Stuttgart, Baden-Württemberg i Tyskland. Mercedes-Benz AG produserer luksuskjøretøyer til forbrukere og nyttekjøretøyer merket som Mercedes-Benz. Fra november 2019 og utover blir tunge nyttekjøretøyer (lastebiler og busser) med Mercedes-Benz-merket administrert av Daimler Truck, en tidligere del av Mercedes-Benz-konsernet omgjort til et uavhengig selskap sent i 2021.
Historie
Merkets opprinnelse ligger i Daimler-Motoren-Gesellschaft sin 1901 Mercedes og Carl Benz sin 1886 Benz Patent-Motorwagen, som er allment ansett som den første forbrenningsmotoren i en selvgående bil. Merket ble til ved en sammenslutning av de to firmaene Daimler-Motoren-Gesellschaft (1901) og Carl Benz’ Benz Patent-Motorwagen fra 1886, som er allment ansett som den første forbrenningsmotoren i en selvgående bil. Sammenslåingen av de to firmaene var dannelsen av Daimler Benz AG. Daimler solgte sine biler under navnet «Mercedes». Mercédès var datter av Emil Jellinek som var racerkjører og forhandler av Gottlieb Daimlers biler i Frankrike. Jelinek hadde overtalt Daimlers sjefsdesigner Wilhelm Maybach til å framstille en serie på seks racerbiler som han ville benytte i et veddeløp i Nice. Men da Daimler hadde solgt lisensrettighetene til sine biler i Frankrike til Panhard-Levassor, måtte de ha et annet navn. Jelinek foreslo så at man brukte hans datters navn. Bilene hadde uhyre suksess, så Daimler besluttet seg for å beholde navnet på sine fremtidige modeller.
Benz & Cie var grunnlagt av Carl Friedrich Benz – og merkelig nok (da det tross alt var ganske få bilprodusenter i Tyskland på det tidspunkt) kjente de to ikke hverandre personlig.
Daimler-Motoren-Gesellschaft leverte den første serieproduserte bil den 22. desember 1900.
I 1926 ble DMG og Benz & Cie sammenslått, og navnet ble til Daimler Benz AG.
Siden er det gått slag i slag, og fabrikkene i og omkring Stuttgart i Tyskland har produsert mange personbiler, lastbiler, busser og flymotorer.
Mercedes-Benz er i dag fremdeles navnet på bilene, selv om selskapet siden 1998 heter DaimlerChrysler AG etter at de kjøpte opp det amerikanske Chrysler Corporation.
Firmaets varemerke har siden 1909 vært Mercedes-stjernen, som opprinnelig satt på kjølerproppen, men på moderne utgaver er ren pynt. Den kneiser også over Mercedes-fabrikkene i Stuttgart som et vartegn. Den tretakkede stjernen symboliserer at firmaet i sin tid leverte motorer «til lands, til vanns og til luften».
Mercedes-Benz sine bussmodeller produseres siden 1995 av Daimler-selskapet EvoBus, som også produserer bussmerket Setra. Produksjonen foregår i blant annet Dortmund, Mannheim og Neu-Ulm i Tyskland, og Hoşdere i Istanbul i Tyrkia.
I 2018 lanserte de EQ-serien med elektriske biler. Først ut er EQC, som er en elektrisk Mercedes GLC, mens EQA i 2020 blir den elektriske A-klasse.
Personbilmodeller i Norge
Modeller så langt:
City Road
City Road er ei gate i sentrale London, i bydelen Islington. City Road begynner ved Angel undergrunnsstasjon. Her danner den en fortsettelse vestover av Pentonville Road inn mot City – herav navnet. Pentonville Road er en del av Londons første ringveg, New Road from Paddington to Islington, som ble anlagt midt på 1700-tallet. City Road er i dag en del av Londons indre ringveg (A501).
Fra Angel stiger City Road forholdsvis bratt opp mot krysset med East Road, før den dreier sørover og ender i Moorgate på grensa til City of London. Det siste stykket opp mot East Road danner gata grense mellom bydelene Islington og Hackney.
Durmstrang
Durmstrang institutt for magiske studier er en fiktiv magikerskole i bok- og filmserien Harry Potter, skrevet av J.K. Rowling. Rowling har selv uttalt at hun ser for seg skolen langt nord i Sverige eller Norge, med videre spekulasjoner mot det norske høyfjellet. Navnet Durmstrang peker mot tysk opprinnelse, og man tror også at tysk kan være skolens valgte språk grunnet dens store innflytelse i Nord- og Øst-Europa. Navnet Durmstrang kan komme av det tyske Sturm und Drang, som betyr storm og trengsel. Skolen har eksistert i minst 700 år, og var en av de tre grunnleggerne av Tretrollmannsturneringen.
Durmstrang beskrives som et slott med fire etasjer og beskrives av elev Viktor Krum som mindre enn Galtvort. Skolen har derimot en mye større eiendom enn Galtvort, og det at skolen ankom Galtvort i ett stort skip ved Tretrollmannsturneringen, kan tyde på at den ligger nær sjøen. Krum nevner nevner også at det fins sjøer og fjell nær skolen. . Durmstrang har et rykte på seg for å ha et litt lettere forhold til Svartekunster enn de fleste andre skoler, og sies å lære bort Svartekunstene i tillegg til å underviser i Forsvar mot dem. Dette kan muligens ha en link til deres tidligere rektor, Igor Karkaroff, en dødseter som «renvasket» navnet sitt ved å gi magidepartementet dusinvis av navn på sine medsammensvorne for å slippe Azkaban. Skolen tillater ingen gompefødte, og det er ukjent om dette har en link til rektoren og om dette også gjelder halvblods trollmenn.
Den bulgarske rumpeldunkspeideren Viktor Krumm gikk på Durmstrang, og var fortsatt elev i 1994. Han ble valgt til Durmstrangs deltaker i Tretrollmannsturneringen samme år. Han hadde Hermine som følge på Tretrollmannsturneringens tradisjonelle juleball, noe som kan tyde på at skolens strenge syn om å ikke gi gompefødte adgang ikke er delt av dens elever, da Hermine selv er gompefødt.
Etter hendelsene i Harry Potter og Ildbegeret, rømte Karkaroff da han hørte at Voldemort var tilbake. I den sjette boken blir det nevnt at Karkaroff ble drept av dødsetere. Det er ikke kjent hvem som tok over som rektor ved skolen.
Skeimo
Skeimo ligger vest i Vegårshei kommune, ca. 2 km fra innsjøen Vegår eller «Fjorden» som den kalles. Her er det gode fiskemuligheter. Etter flere års intens kalking har bestanden av ørret og abbor (tryte) tatt seg godt opp. Fjorden er også kjent for sine 365 øyer.
René Guyot
René Guyot (født 1882, død ukjent) var en fransk skytter som deltok i de olympiske leker 1900 i Paris.
Guyot vant en olympisk sølvmedalje skyting under OL 1900 i Paris. Han kom på andreplass i trapkonkurransen bak sin landsmann Roger de Barbarin. Det var 31 deltakere fra tre nasjoner; 29 franske og en fra Storbritannia og en fra Romania. Konkurransen ble avviklet i perioden 15. til 17. juli 1900.
Gangbro
Gangbro  er en bro utformet for fotgjengere og i noen tilfeller også for syklister. I tillegg er det ofte bygd en lukket gangbro mellom to bygninger.
Der hvor det er motorveier og jernbaner blir det ofte bygd gangbroer og kulverter for å trygge fotgjengere og samtidig unngå å sinke trafikken. Slike anordninger er spesielt mye benyttet i tilknytning til skoler og byggefelt hvor det ferdes mye barn.
Noen broer bygges over større motorveier og elver. Da kan gangbroene bli bygd som rene hengebroer og skråstagbroer.
Spesielle krav
Det er spesielle krav knyttet til utforming av rekkverk på gangbroer. Rekkverkene bør være av en viss høyde og være utformet slik at barn ikke kan ramle ut mellom rekkverksspilene. Dette står i Norge beskrevet i egne rekkverksnormaler utgitt av Statens vegvesen.
Jernbaneoverganger
I og med at det som regel er strengt forbudt å gå krysse jernbanespor er det som oftest bygd egne gangbroer eller kulverter mellom perrongene på jernbanestasjoner.
Taeniopterygidae
Taeniopterygidae er en av familiegruppene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann.
Utseende
Mørke, smale, slankvingede steinfluer uten synlige haletråder. De voksen insektene kan kjennes på at de tre fotleddene er omtrent like lange, hos de lignende familiene Leuctridae og Nemouridae er det andre leddet mye kortere enn det første og det tredje. Beina er mørke og slanke. De røykfargede vingene foldes rundt kroppen når de ikke er i brukt og hele insektet virker svært smalt. Antennene er vanligvis nesten så lange som resten av kroppen.
Levevis
Nymfene lever i rennende vann. De voksne insektene flyr lite, men kan løpe temmelig raskt. De er gjerne aktive tidlig på våren og kan finnes krypende på is og snø.
Abs Breen
Richard Abidin «Abs» Breen (født 29. juni 1979) var en rapper i boybandet 5ive.
Breen har også kommet med soloalbumet Abstract Theory.
I dag jobber han som produsent og DJ for flere kjente artister i Storbritannia.
Nitrocellulose
Nitrocellulose, også kalt cellulosenitrat eller skytebomull, er et kraftig sprengstoff fremstilt av cellulose og salpetersyre. Stoffet anvendes blant annet som en bestanddel i dynamitt og enkelte former for røyksvakt krutt. Lavere nitreringsgrad gir for eksempel celluloid.
Fremstilling
Nitrocellulose lages fra cellulose som behandles med en blanding av salpetersyre og svovelsyre (nitrersyre). Kilden til cellulosen er vanligvis bomull, derav navnet «skytebomull». Svovelsyren er en katalysator som sammen med salpetersyre danner nitroniumioner (NO2+). Nitronuimionene gjør en substitusjonsreaksjon med hydroksidgruppene (-OH) på cellulosen.
Busans undergrunnsbane
Busans undergrunnsbane er en undergrunnsbane i den sørkoreanske byen Busan. Den første linja åpnet i 1985 med 17 stasjoner. Siste linjeåpning skjedde da linje tre åpnet i november 1985, da de siste av 89 stasjoner stod ferdige, som ligger med et 89,9 km langt spor. En fjerde linje er under bygging og forventes ferdig i løpet av 2010, mens Busan-Gimhae Light Rail Transit er planlagt å åpne i april 2011. Flere mindre utvidelser de neste årene er også planlagt senest 2016, og banen vil da bestå av tilsammen 132 stasjoner.
Alle skilt på banens område er skrevet på hangul og engelsk, og alle høyttalermeldinger inkludert holdeplassopprop skjer på koreansk etterfulgt av engelsk. Ankommende tok annonseres dessuten på japansk og mandarin.
Togene går i perioden 05:00 til 00:40, og frekvensen ligger på mellom 4 og 7 minutter.
What a Friend We Have in Jesus
«What a Friend We Have in Jesus» er en kristen salme, opprinnelig skrevet av Joseph M. Scriven som et dikt i 1855 for å trøste sin mor som bodde i Irland mens han var i Canada. Scriven publiserte opprinnelig diktet anonymt og fikk først full kreditering for det i 1880-årene.
Hymnens melodi ble skrevet av Charles Crozat Converse i 1868. William Bolcom skrev en setting til hymnen. Den har vært innspilt av mange artister og grupper innen blant annetgospel, blues, soul og bluegrass – og fremført av enda flere. Den finnes også i mange versjoner med ulike tekster på mangfoldige språk, slik som den japanske versjonen «Itsukushimi Fukaki». Den er også oversatt til blant annet spansk og vietnamesisk. En versjon som ble sunget under den første verdenskrig har linjen «When this bloody war is over» istedenfor originaltittelen.
Handbook to the Lutheran Hymnal bemerker: «Til tross for det faktum at denne hymnen, med dens melodi, har blitt kritisert for å være i for mye i ordenen til den sentimentale gospeltypen forblir dens popularitet sterk og hymnen beholder en plass blant moderne salmer».
I Asia
I Indonesia er sangen kjent som «Yesus Sejati» og blir sunget på bahasa eller batak (de innfødte språkene i Sumatera Utara) i protestantiske kirker (om lag seks prosent av befolkningen). Majoriteten av indonesierne er muslimsk (om lag 86 prosent) og hymnen er derfor ikke vidt kjent. For mange år siden (innen Suharto grep makten i 1967) ble imidlertid melodien antatt til en patriotisk sang med tittelen «Ibu Pertiwi».
Norsk versjon
Den norske tittelen er «Hvilken venn vi har i Jesus». Salmen står i Norsk Salmebok nr. 333. Oversettelsen til norsk er av Elevine Heede.
Melodien er brukt i «Stakkars meg som er fylt 40» av 3 busserulls.
Erik Pierstorff
Erik «Pi» Pierstorff (født 15. februar 1926 i Oslo, død 18. september 1984 på Lillehammer) var en norsk filolog, journalist og teatermann.
Etter examen artium 1944 studerte han litteratur ved Colgate University 1945-47 og jobbet i Associated Press i 1949-50. Etter studier ved Sorbonne 1951-52, i Sverige og mag.art. fra Universitetet i Oslo 1957 ble han journalist i Morgenbladet i et par år og ballettfilmer for Sveriges Radio. Han var gift med Thea Stabell 1962-72, teatersjef ved Trøndelag Teater 1966-70 med en ung Stein Winge som assistent. Han brakte inn svenske Eva Sköld og ga den unge Kjetil Bang-Hansen sin regidebut i 1967. Foreningen PLUTO var Pierstorff Lar Unge Talenter Opptre. Videre ble han blant annet kjent for å innlemme Wesensteen i reportoiret, da i kvartett med Svein Wickstrøm og Bo Hermansson (1968). Etter mye konflikter ble han etterfulgt av Arne Aas 1970, hvorpå Pierstorff ble dramaturg ved Nationaltheatret 1970-75 og teaterkritiker for Dagbladet 1975-84. Den siste tiden var han leder i Teaterkritikerlaget. Pierstorff døde av hjerneblødning. Han oversatte også, blant annet Hvem er Ernest.
György Lukács
Georg Lukács (ungarsk: Lukács György, født 13. april 1885 i Budapest, død 4. juni 1971 samme sted) var en ungarsk hegeliansk og marxistisk filosof og litteraturkritiker. Hans verker, særlig Geschichte und Klassenbewusstsein (1923), har hatt stor innflytelse på blant annet Frankfurterskolen.
Man on Wire
I februar 2009 vant filmen en BAFTA-pris for enestående britisk film. Den vant også en Oscar for beste dokumentarfilm.
Cunhataí
Cunhataí er en kommune i delstaten Santa Catarina i sørregionen av Brasil.
Byasa alcinous
Byasa alcinous er en sommerfugl i familiegruppen svalestjerter. Den lever øst i Asia.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser på planter i slekten Aristolochia. Den er radikalt forskjellige fra de voksne, både i levevis og i kroppsbygning.
Kvinesdal utvandrerfestival
Kvinesdal utvandrerfestival er en årlig festival som markerer den norske utvandringen til USA fra Norge som skjedde på slutten av 1800-tallet og begynnelsen av 1900-tallet. Festivalen arrangeres hver sommer av Sørlandet utvandrersenter i Kvinesdal i slutten av juni og begynnelsen av juli.
Den første utvandrerfestivalen ble arrangert i 1989 av foreningen Viking Lodge i samarbeid med Kvinesdal kommune. Festivalen har siden da vært arrangert hvert år.
Byasa alcinous
Systematisk inndeling
Tros alcinous Atrophaneura alcinous B. a. confusus (Rothschild, 1895) B. a. yakushimana (Esaki & Umeno, 1929) B. a. loochooana (Rothschild, 1896) B. a. miyakoensis (Omoto, 1960) B. a. bradanus (Fruhstorfer, 1908) B. a. mansonensis (Frushstorfer, 1901)
John Napier
John Napier, baron av Murchiston (født 1550, død 4. april 1617) var en skotsk godseier og matematiker.
Turisme i Norge
Turismen i Norge vokser (status 2006), men verdensturismen vokser mer.
John Napier
Napier regnes som oppfinneren av logaritmer. Under arbeidet med å forenkle tidkrevende utregninger innafor bl.a. navigasjon og trigonometri fant han at ethvert tall kan skrives som en potens, og at f.eks. en multiplikasjon kan omgjøres til en sum av eksponentene i to potenser med samme rot. 4 * 16 = 64 kan skrives som 22 * 24 = 26, og utregninga blir da 2 + 4 = 6 med etterfølgende beregning av 26 = 64. Med denne metoden kunne utregninger til sjøs som før tok en time, reduseres til få minutter.
Turisme i Norge
Det samlede antallet ankomster i Norge fra utlandet var mer enn sju millioner i 2006. Dette tallet omfatter mer enn 3,9 millioner overnattingsgjester og 1,3 millioner dagsbesøkende som ankom Norge. I tillegg foretok utenlandske cruisepassasjerer 1,8 millioner dagsbesøk i norske havner.
Norsk fotball 2010
Tippeligaen
Utdypende artikkel: Tippeligaen 2010 ● Tromsø ● Rosenborg ● Molde ● Aalesund ● Brann ● Haugesund ● Viking ● Start ● Lillestrøm ● Kongsvinger ● Vålerenga ● Hønefoss ● Stabæk ● Strømsgodset ● Sandefjord ● Odd Grenland
Abstract Theory
Abstract Theory er det første soloalbumet til Abs Breen.
Turisme i Norge
Det er nå veksten i flytrafikken som er motoren i den utenlandske trafikken til Norge. Mens antall overnattingsgjester med ferge gikk ned med to prosent og antall overnattingsgjester på veg var uendret i forhold til nivået i 2005, økte tallet på overnattingsgjester med fly med hele åtte prosent. Av overnattingsgjestene var 940 000 på forretningsreise og tre millioner på feriereise. Totalt resulterte denne trafikken i 26 millioner utenlandske over-nattinger i Norge, hvorav forretningsreisende sto for 4,3 millioner og feriegjestene for 21,7 millioner gjestedøgn.
Abstract Theory
Albumet ble utgitt i 2003, og kom på en 28.-plass på albumlisten i Storbritannia.
John Napier
Napier er kjent som konstruktør av de første regnemaskiner. 'Napiers bein' kalles et regnebrett som bestod av rekker med tresylindre med inngraverte multiplikasjonstabeller, montert i ei treramme. Multiplikasjon skjer ved å arrangere sylindrene i bestemte mønstre. Det var arbeidet med denne som ga Napier ideen om logaritmer.
Norsk fotball 2010
Adeccoligaen
Utdypende artikkel: Adeccoligaen 2010
Turisme i Norge
Hovedtyngden av trafikken fra utlandet finner sted i sommersesongen: To tredeler av alle overnattingsgjestene ankommer i perioden mai til september, mens 20 prosent kommer i vintersesongen (januar–april).
Historie
Engelskmenn var de tidlige turistene i Norge. Thomas Bennett ga i 1859 ut Handbook of Norway, og grunnla reisebyrå i Oslo i 1849. Fra 1854 hadde Thos. Wilson Sons & Co sommertrafikk ukentlig Hull-Oslo-Gøteborg. Geiranger som turistmål ble særlig etablert da veien til Grotli var ferdig i 1889, da var det omtrent 40 anløp av turistbåter i Geirangerfjorden, på 1890-tallet var det omkring 70 årlig, fra 1900 var det i underkant av 100 skip årlig. Bennetts Reisebureau ble etablert i Kristiania i 1850.
Norsk fotball 2010
Kvalifisering til Tippeligaen 2011
Utdypende artikkel: Kvalifisering til Tippeligaen 2011 Semifinaler Finale
Turisme i Norge
Historie
Sommeren 1869 seilte kvekeren Edward Backhouse med yachten «Nereid» til Norge som en av de første utenlandske turistbåtene som besøkte landet, selv om besøket også hadde religiøse formål. For å komme seg etter stress og dårlig helse ville han besøke det rolige og restituerende Norge. Reisefølget var blant annet innom Ålesund, Geiranger, Molde, Stavanger, Veblungsnes og Romsdal.
Keiser Wilhelm med yachten «Hohenzollern» fulgt av en liten flåte besøkte Molde første gang i 1889. Geiranger besøkte han første gang i 1899. Keiseren var i Norge hvert år til 1914 og befant seg i Sognefjorden under opptakten til 1. verdenskrig.
Norsk fotball 2010
2. divisjon herrer
Utdypende artikkel: 2. divisjon 2010
3. divisjon herrer
2010 var en overgangssesong for nivå 4. Antall lag ble redusert fra 296 (opprinnelig 300) til 164 i 2011.
Toppserien
Utdypende artikkel: Toppserien 2010
Turisme i Norge
Historie
I 1906 var det totalt 12.600 besøkende til Geiranger, av dette 4955 med engelske skip. Norge tok i 1905 i mot totalt 25.000 utenlandske turister, hvorav omkring halvparten besøkte Geiranger.
Økonomi og omfang
Det samlede turistkonsumet i Norge var i 2008 108 milliarder kroner, noe som tilsvarer 4,5 % av BNP (utenom petroleumssektoren) og 6,5 % av sysselsettingen. I dette tallet er også medregnet omkring 22 milliarder kroner i forretningsreiser for norske virksomheter. Utenlandske besøkende sto for omkring 31 milliarder kroner. Akershus og Oslo hadde størst omsetning, Finnmark og Aust-Agder minst totalomsetning, men i Finnmark utgjorde turismen 8 % av bruttproduktet. Turistkonsumet består av omkring 32 % utlegg til transport samt 11 % til turoperatører og bilutleie, i Akershus sto transporttjenester for over 80 % av turistenes konsum. Overnatting sto for 11 %.
Personer bosatt i Norge gjennomførte i 2007 om lag 23 millioner reiser med overnatting, av dette var 1/3 til utlandet - i tillegg var 6,5 millioner dagsturer til utlandet. Nordmenns viktigste reisemål i utlandet (i fallende rekkefølge): Sverige, Danmark, Spania, Storbritannia, Tyskland, Frankrike, Hellas, Italia, USA og Tyrkia.
Tall for sommeren 2021 fra forretningsbanken DNB tyder på at Stranda kommune med blant annet Geiranger er den kommunen med største andel av omsetning fra turister og tilreisende. I ukene 25-27 skrev 86 % av omsetningen seg fra turister. Kommunene Lom, Aurland, Stryn, Moskenes, Gjerstad, Flekkefjord, Kragerø og Øystre Slidre var også over 80 % i disse ukene.
Attraksjoner
Fløibanen holder stand som den best besøkte attraksjonen i Norge med 1 131 707 besøkende. Botanisk hage i Oslo som er en del av Naturhistorisk museum har hatt ca 800.000 besøkende årlig (per 2019). nesten det dobbelte fra Holmenkollen i Oslo. Nykommer på listen, Verdenskulturminnet Bryggen i Bergen med 583 510 besøkende, kaprer tredjeplassen foran Kristiansand Dyrepark som hadde en økning på syv prosent med totalt 532 044 besøkende. Vigelandsanlegget i Frognerparken antas å være den best besøkte attraksjonen i Norge, men har ikke mulighet til å foreta tellinger og er derfor ikke med på listen. Museet Erkebispegården har hatt den største prosentvise økningen i forhold til fjoråret på hele 64 prosent. Magnor Glassverk har opplevd en nedgang. Fornøyelsesparkene; Tusenfryd, Dyreparken, Hunderfossen og Bø Sommarland alle opplevd en økning.
I 2017 ble det oppgitt at 1,4 millioner besøkende er innom Flåm i løpet av ett år. Av disse er 90 % utenlandske inkludert 40 % fra Asia. Antall overnattinger av turister fra Kina ble nesten doblet fra 2016 til 2017, og fra 2014 til 2015. Bergen er (2017) blant de fire mest besøkte cruisehavnene i Europa og hadde besøk av over 500.000 passasjer med cruise.
Geiranger kom i 2005 med på UNESCOs verdensarvliste og tok det året mot 100,000 passasjerer som kom med cruiseskip. I 2018 er tallet omkring 360,000, av disse kommer omtrent en tredjedel i juli måned. I tillegg kommer det besøkende i egen bil eller med turbuss. Den store trafikken har ført til merkbar forurensing i form av røyk fra skipene, til tider helseskadelig. Folkehelseinstituttet påla i 2018 Stranda kommune å sette i verk tiltak for å bedre luftkvaliteten.
Mest besøkte havner i Norge i 2018 etter antall passasjerer, ifølge Innovasjon Norge:
Kommuner med flest anløp av cruiseskip (i 2019):
Liste over de mest besøkte turistattraksjoner i Norge
Innovasjon Norge lagde inntil 2006 en årlig rapport over de mest besøkte attraksjonene i Norge. Denne listen inneholder 50 kulturattraksjoner og 20 naturattraksjoner. Dette er en oversikt over de 10 best besøkte. Botanisk hage i Oslo har ca 800.000 besøkende årlig og er en av de mest besøkte museene i Norge. Flåmsbana har hatt sterk trafikkvekst og omkring 700.000 reiser årlig (per 2014).
Naturattraksjoner
På toppen av listen over Norges naturattraksjoner lå i 2006 Vøringsfossen med sine 655 000 besøkende. På plassene etter følger Trollstigen (563 331), Kjosfossen (457 400) og Geirangerfjorden (423 643). Høyest prosentvise økning har båtturer på Lysefjorden med 24 prosent hatt, tett fulgt av Dalsnibba ved Geiranger med 22 prosent. Nye på listen er Besseggen og Galdhøpiggen på hhv 21.- og 24.-plass. I 2014 besøkte 250.000 Preikestolen ved Lysefjorden, i 2015 var tallet omkring 270.000. I 2015 ble det registrert 80.000 besøkende på Gaustatoppen, mens Kjerag med 55.000 har gått forbi Besseggen med omkring 50.000 og det er anslått at 50.000 gikk til Trolltunga i 2015. Omkring 15.000 gikk til Galdhøpiggen med guide, i alt anslås det at opp mott 30.000 besøkte toppen i 2015.
For Trollstigen ble det i 2014 registrert 853.000 reisende. Midt på dagen i høysesongen var det i 2014 under 10 sekunder mellom hvert kjøretøy.
Glasgow internasjonale lufthavn
Glasgow internasjonale lufthavn (IATA: GLA, ICAO: EGPF) ligger omkring tretten kilometer vest for Glasgow sentrum, nær byene Paisley og Renfrew i Renfrewshire. Den er Skottlands travleste flyplass, og den sjette travleste i Storbritannia i 2005. Den var også den første flyplassen i Skottland som håndterte over en million passasjerer i løpet av en måned.
The Fugitive
The Fugitive, The Fugitives, Fugitive eller Fugitives kan vise til:
Glasgow internasjonale lufthavn
Lufthavnen er en navflypass for Loganair, Easyjet og Flyglobespan.
We Major
DJ Green Lantern Presents Fort Minor: We Major også bare kalt We Major er Fort Minors andre EP, bare gitt ut på internett. DJ Green Lantern hjalp til med å produsere dette albumet. DJ Green Lantern ville senere hjelpe Mike Shinoda med The Rising Tied. CD-en We Major (EP) som ble gitt ut av Vinyl Record, inneholder fire sanger.
Caledonia kraftverk
Gacedonia kraftverk er navn på to kraftverk i USA:
Willy Olsen (1921–1995)
Willy «Vinga» Olsen (født 25. januar 1921, død 14. september 1995) var en norsk fotballspiller for Fredrikstad FK, kjent som en av sin tids mestscorende. Han var samtidig av Henry Johannessen. Etter en tid i Gresvik Idrettsforening gikk han til Fredrikstad i 1946 og scoret 91 ganger i 151 seriekamper. Han vant seks seriemesterskap og to NM, og scoret blant annet i Norgesmesterskapet i fotball for herrer 1950. Olsen scoret en gang for Norges herrelandslag i fotball i 10 kamper (1949–56).
Charles Spencer, 9. jarl Spencer
Charles Edward Maurice Spencer, 9. jarl Spencer, (født 20. mai 1964) er en britisk adelsmann. Prinsesse Diana var hans søster.
Han er sønn av Edward John Spencer, 8. jarl Spencer, gjennom hans første kone, den tidligere Frances Burke Roche (senere Frances Shand Kydd), datter av Maurice Burke Roche, 4. baron Fermoy. Den yngste av hans tre eldre søstre var Diana. Hans andre søsken er Sarah McCorquodale og Jane Fellowes.
Spencer er gudsønn til dronning Elisabeth II og var pasje fra 1977 til 1979. Den 1. november 2005 ble han utnevnt til Deputy Lieutenant av Northamptonshire.
Anton Mussert
Anton Adriaan Mussert (født 11. mai 1894 i Werkendam, død 7. mai 1946 i Den Haag) var en av lederne av Den nasjonalsosialistiske bevegelsen i Nederland og dens de jure leder. Som sådan var han en av de mest prominente nasjonalsosialistene i Nederland.
Under andre verdenskrig var han i stand til å holde sin posisjon, på grunn av støtten han mottok fra tyskerne. Etter krigen ble han dømt til døden og henrettet for landsforræderi.
Delta kraftverk
Delta kraftverk  er et varmekraftverk i Bolivar County i Mississippi, USA. Anlegget har en installert produksjonskapasitet på 225 MW, fordelt på 2 like store turbiner. Operatør er energiselskapet Entergy Mississippi Inc.
Unntaket som bekrefter regelen
Unntaket som bekrefter regelen er et uttrykk. Uttrykket brukes for å forklare et unntak til en regel, for fortsatt å hevde regelens gyldighet. Ved å bruke dette uttrykket, benytter man seg av regelen formulert som "det finnes ingen regel uten unntak". Denne regelen er opphav til et paradoks. Hvis man bruker regelen på seg selv, må det altså finnes et unntak til denne regelen også. Det vil si at det faktisk finnes en regel uten unntak. Dette fører til en selvmotsigelse, og paradokset er et faktum.
Den hyppigst forekommende anvendelsen av uttrykket opptrer der hvor man gjennom egen synsing mener å ha kommet frem til en begripelig regelmessighet og orden i gitte kjensgjerningers forløp, som man deretter stolt har formulert. Når regelen så ved et senere følgende moment viser seg ikke å samsvare med den foreliggende virkelighet, kan man avfeie foreteelsen ved å henvise til det bekreftende unntak og således unngå å tape ansikt.
En annen tolking av uttrykket innebærer å tolke ordet regel som "det som er vanlig", heller enn "en lovtekst". Da kan man tenke seg tilfeller hvor det å finne et unntak faktisk bekrefter at man har en regel i utgangspunktet. Eksempelvis vil det å finne en lovtekst med dårlig norsk være et unntak fra regelen om at lovtekster som regel har god norsk. Dermed vil det faktum at dårlig norsk er et unntak sette fokus på at regelen er god norsk, og dermed "bekrefte regelen". Tilsvarende vil andre eksempler på avvikende adferd nettopp belyse at standard adferd er standard adferd, og dermed kan betraktes som en regel.
92 (tall)
92 (nittito, også skrevet toognitti på riksmål) er det naturlige tallet som kommer etter 91 og kommer før 93.
92 er et partall.
92 er atomnummeret til uran.
92 er XCII i romertall.
The Rolling Stones Rock and Roll Circus
The Rolling Stones Rock and Roll Circus er en konsertfilm initiert og organisert av The Rolling Stones. Filmen ble til under to spillesesjoner den 11.-12. desember 1968.
I 1996 ble filmen utgitt for første gang, da på VHS og CD, og i 2004 på DVD.
Historie og bakgrunn
Opptakene som filmen er satt sammen av ble gjort på en sirkusscene i Middlesex, London. Ved siden av The Rolling Stones selv, med støtte av Nicky Hopkins på piano, tok artister som The Who, Taj Mahal med Jesse Ed Davis, Marianne Faithfull, Jethro Tull og The Dirty Mac del i konserten.
Idé og utførelse
Filmplanene var klekket ut av Mick Jagger, i et forsøk på å bryte ut av de konvensjonelle formene for studioinnspillinger og konsertopptak. Michael Lindsay-Hogg ble bedt om å bidra til at det ble laget en times TV show, og det var han kom på den tanke å kombinere sceneshowene med opptredener av sirkusartister. Det hele startet med at han tegnet en sirkel på et stykke papir og startet å assosiere ut fra dette. Sirkelen ble da til grunnplanen i et sirkustelt.
The Rolling Stones og gjesteartistene opptrådte dessuten i kostymer og med sirkuseffekter foran et spesielt invitert publikum. Opptredenene startet rundt klokken 14 11. desember 1968, men riggingen mellom hver opptreden tok lengre tid en forutsatt og kameraene sviktet stadig vekk, slik at The Rolling Stones selv gikk på klokken 1 natt til 12. desember, og stadig måtte gjøre nye opptak; tre versjoner av «Jumpin' Jack Flash», seks takninger av «Sympathy for the Devil», osv.. Dermed fant de siste opptakene først sted omkring klokken 5 om morgenen. Jagger selv var så irritert over alle vanskelighetene og samtidig skuffet over egen opptreden at han ikke ville høre mer om prosjektet. Derfor kansellerte han like godt planene om å overlevere filmrullene til BBC for visning.
Ryktene om showet lekket ut i Daily Mirror i november, og der ble det påstått at innspillingen var estimert til £20,000, men at showet ville innbringe £250,000. . Senere ble estimatet høynet til £31,686, men det var fremdeles sett som god forretning. Det ble ikke noe av noen visning første nyttårsdag i 1969, og folk begynte å etterlyse tapene. Med forventningene og ryktene om showet, som så få hadde sett, og med et slikt stjernelag, oppfattet som en av populærmusikkens virkelige great lost. Dette var dessuten siste gang Brian Jones spilte offentlig. Imidlertid var det tydelig at han, som tidligere hadde vært den musikalske hjernen blant rullesteinene, ikke lenger var helt med på notene. Hans nydelige slidegitar på låta «No Expectations» var likevel utmerket spilt, og var både fokusert og presist levert.
Problematiske filmruller
The Rolling Stones Rock and Roll Circus utkom første gang på video i 1996. Grunnen til at det varte så lenge før filmen ble sluppet skal ha vært at hovedpersonene var lite fornøyde med opptakene av seg selv. Den første opptredenen kom for tidlig på dagen, og den siste meget sent, og etter hele serier av tekniske problemer. The Rolling Stones hadde ikke opptrådt sammen på svært lenge.